Lav et referat af nedenstående tekst:

Tekst:
En razzia mod en stribe bybusser i Aalborg har afsløret omfattende fejl og mangler på busserne. Nordjyllands Politi har både tirsdag og onsdag tjekket sikkerheden på busserne i Aalborg. Her har de konstateret fejl på 14 ud af 27 busser. En enkelt bus var i så ringe stand, at politiet klippede pladerne på stedet. Razziaen har afsløret, at det hovedsageligt er fejl på bremser og nødudgange, der er problemet. Det bekymrer passagerne: - Jeg synes bestemt ikke, det er okay. Det er for farligt – også med så mange mennesker i busserne. Det er bare ikke okay, siger en af de aalborgensere, som TV2 Nord talte med onsdag. - Det er vildt. Hvis nu der kommer en bil, og de har brug for at bremse hurtigt, så kan de jo komme til at køre op i bilen. Så kan det komme til at gå ud over endnu flere, siger en anden aalborgenser til TV2 Nord. Det er Nordjyllands trafikselskab, der står for udbuddet af buskørsel i Aalborg. Formanden er rasende over busselskabernes mangel på sikkerhed. - Det er bare ikke godt nok, at de ikke lever op til de helt basale ting, som de har lovet os i vores kontrakter. Det skal de simpelthen leve op til, og det kommer de også til, siger Thomas Kastrup Larsen, Borgmester i Aalborg Kommune. Busselskaberne Arriva og Kelios er indkaldt til møde, for at finde en løsning på bussernes manglende trafiksikkerhed.

Referat:
Bybusserne i Aalborg kører rundt med livsfarlige fejl. Det har en razzia foretaget af Nordjyllands Politi afsløret. Den er gal med bremser og nødudgange på mere end halvdelen af busserne.